CELEX: 62010TN0041
Language: el
Date: 2010-02-02 00:00:00
Title: Υπόθεση T-41/10: Προσφυγή της 2ας Φεβρουαρίου 2010 — SIMS — Ecole de ski internationale κατά ΓΕΕΑ — SNMSF (esf école du ski français)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/50
            
         Προσφυγή της 2ας Φεβρουαρίου 2010 — SIMS — Ecole de ski internationale κατά ΓΕΕΑ — SNMSF (esf école du ski français)
   (Υπόθεση T-41/10)
   2010/C 100/76
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγον: Syndicat international des moniteurs de ski — Ecole de ski internationale (SIMS — Ecole de ski internationale) (Albertville, Γαλλία) (εκπρόσωπος: L. Raison-Rebufat, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Syndicat national des moniteurs du ski français (SNMSF) (Meylan, Γαλλία)
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει εξ ολοκλήρου την απόφαση R 235/2009-1 της 11ης Νοεμβρίου 2009 από το πρώτο τμήμα προσφυγών του ΓΕΕΑ, και αφορά την προσφυγή ακυρώσεως που είχε ασκήσει το προσφεύγον κατά της αποφάσεως 2557 C του Τμήματος Ακυρώσεως του ΓΕΕΑ με την οποία απερρίφθη η αίτηση ακυρώσεως του κοινοτικού σήματος 4 624 987 λόγω παραβάσεως των διατάξεων του άρθρου 7, παράγραφος 1, στοιχεία η' και θ', του κανονισμού (ΕΚ) 207/2009·
            
         
               —
            
            
               να κηρύξει άκυρο το σήμα 4 624 987 λόγω:
               
                           —
                        
                        
                           παραβάσεως του άρθρου 6β, παράγραφος 1, στοιχεία α' και γ', της Συμβάσεως των Παρισίων στο οποίο παραπέμπει ρητά το άρθρο 7, στοιχείο η', του κανονισμού 207/2009 του Συμβουλίου, της 26ης Φεβρουαρίου 2009, για το κοινοτικό σήμα·
                        
                     
                           —
                        
                        
                           παραβάσεως του άρθρου 52 του κανονισμού που παραπέμπει στο άρθρο 7, παράγραφος 1, στοιχείο θ', του κανονισμού 207/2009 του Συμβουλίου, της 26ης Φεβρουαρίου 2009, για το κοινοτικό σήμα·
                        
                     
         
               —
            
            
               να κηρύξει την έκπτωση του σήματος 4 624 987 λόγω παραβάσεως του άρθρου 51, παράγραφος 1, στοιχείο γ', του κανονισμού 207/2009 του Συμβουλίου, της 26ης Φεβρουαρίου 2009, για το κοινοτικό σήμα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: το εικονιστικό σήμα «esf école du ski français» για προϊόντα και υπηρεσίες των κλάσεων 25, 28 και 41(κοινοτικό σήμα 4 624 987)
   
      Δικαιούχος του κοινοτικού σήματος: Syndicat national des moniteurs du ski français
   
      Αιτούν την κήρυξη της ακυρότητας του κοινοτικού σήματος: Το προσφεύγον
   
      Απόφαση του τμήματος ακυρώσεως: Απόρριψη της αιτήσεως ακυρώσεως
   
      Απόφαση του τμήματος προσφυγών: Απόρριψη της προσφυγής του προσφεύγοντος
   
      Λόγοι ακυρώσεως: παράβαση του άρθρου 7, παράγραφος 1, στοιχεία η' και θ' καθώς και του άρθρου 51, παράγραφος 1, στοιχείο γ', του κανονισμού 207/2009.